Document ID: 32004R1093

KOMISSION ASETUS (EY) N:o 1093/2004,
annettu 10 päivänä kesäkuuta 2004,
asetuksesta (EY) N:o 174/1999 poikkeamisesta maito- ja maitotuotealan vientitodistusten voimassaoloajan osalta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon maito- ja maitotuotealan yhteisestä markkinajärjestelystä 17 päivänä toukokuuta 1999, annetun neuvoston asetuksen (EY) N:o 1255/1999 (1) ja erityisesti sen 31 artiklan 14 kohdan,
sekä katsoo seuraavaa:
(1)
Neuvoston asetuksen (ETY) N:o 804/68 soveltamista koskevista yksityiskohtaisista erityissäännöistä maito- ja maitotuotealan vientitodistusten ja vientitukien osalta 26 päivänä tammikuuta 1999 annetun komission asetuksen (EY) N:o 174/1999 (2) 6 artiklassa säädetään vientitodistusten voimassaoloaika.
(2)
Jotta voidaan ottaa huomioon Tšekin, Viron, Kyproksen, Latvian, Liettuan, Unkarin, Maltan, Puolan, Slovenian ja Slovakian yhteisöön liittymisestä 1 päivänä toukokuuta 2004 johtuvat mahdolliset vaikutukset yhteisön maitomarkkinoihin sekä tarve seurata kehitystä yhteisön ja maailman markkinoilla, komission asetuksessa (EY) N:o 606/2004 (3) säädetään, että poiketen siitä, mitä asetuksessa (EY) N:o 174/1999 säädetään, maitotuotteiden vientitodistusten, joiden hakemus on jätetty 15 päivästä huhtikuuta 2004 alkaen, voimassaoloaika olisi rajoitettava 30 päivään kesäkuuta 2004.
(3)
Sekä sisäisten että maailman markkinoiden tarkka seuranta 1 päivästä toukokuuta 2004 alkaen on osoittanut, että todistusten pidempi voimassaoloaika voidaan ottaa uudelleen käyttöön ilman, että yhteisen markkinajärjestelyn moitteeton toiminta vaarantuu. Sen vuoksi on aiheellista kumota asetus (EY) N:o 606/2004.
(4)
GATT-vientisitoumusten moitteettoman hallinnoinnin vuoksi on aiheellista mukauttaa kyseisten tuoteryhmien vientitodistusten voimassaoloaikaa ja ottaa huomioon GATT-vuoden lopussa kyseisissä vientikiintiöissä jäljellä olevat määrät sekä se, että saatavilla olevat määrät käytetään mahdollisimman hyvin.
(5)
Tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Poiketen siitä, mitä asetuksen (EY) N:o 174/1999 6 artiklassa säädetään, tuen ennakkovahvistuksen sisältävien vientitodistusten, joita haetaan 23 päivästä kesäkuuta 2004 alkaen kyseisen artiklan a ja c alakohdassa tarkoitettuja tuotteita varten, voimassaoloaika päättyy 30 päivänä kesäkuuta 2004.
2 artikla
Kumotaan asetus (EY) N:o 606/2004.
3 artikla
Tämä asetus tulee voimaan päivänä, jona se julkaistaan Euroopan unionin virallisessa lehdessä.
Sitä sovelletaan kyseisestä päivästä alkaen haettaviin vientitodistuksiin.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 10 päivänä kesäkuuta 2004.

Labels: 3
15
17